cyanic-selkie/wikianc huggingface dataset:
অলিম্পিকে বাংলাদেশের পতাকা বাহকগণের তালিকা
পতাকা বাহকগণ অলিম্পিক গেমসের উদ্বোধনী অনুষ্ঠানে বাংলাদেশের জাতীয় পতাকা বহন করেন।
সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস
সেন্টার ফর এনভায়রনমেন্টাল এন্ড জিওগ্রাফিক ইনফর্মেশন সার্ভিসেস (সংক্ষেপেঃ সিইজিআইএস) বাংলাদেশের একটি সরকারি প্রতিষ্ঠান যা পানি সম্পদ ব্যবস্থাপনা ও সম্পর্কিত তথ্য সংগ্রহ, সংরক্ষণ এবং ব্যবহার বিষয়ক কার্যক্রম পরিচালনা, ব্যবস্থাপনা ও নিয়ন্ত্রণে সরকারকে সহায়তা ও পরামর্শ প্রদানের নিয়োজিত। এই প্রতিষ্ঠানটি ঢাকার গুলশান এলাকায়-এ অবস্থিত এবং পানি সম্পদ মন্ত্রণালয়ের নিয়ন্ত্রণে পরিচালিত। ২০০২ সালে এই প্রতিষ্ঠানটি প্রতিষ্ঠা করা হয় পানি সম্পদ ব্যবস্থাপনা ও বন্যা সম্পর্কিত বিষয়ে গবেষণা ও উন্নয়ন কর্মকাণ্ড সুষ্ঠুভাবে পরিচালনা ও দক্ষ জনশক্তি সৃষ্টিসহ জাতীয় পর্যায়ে দক্ষ ও অভিজ্ঞ মানবসম্পদ তৈরির লক্ষ্যকে সামনে রেখে।
ইতিহাস
বন্যা নিয়ন্ত্রণের জন্য ১৯৯১ সালে বৈদেশিক সাহায্যপুষ্ট প্রকল্প ‘ফ্যাপ’-এর ১৬ এবং ১৯ নং ফেইজের আওতায় পরিচালিত হয় পরিবেশগত ও জিআইএস প্রকল্পসমূহ, যেগুলোকে নিয়ে একত্রিতভাবে সমন্বিত একটি প্রকল্প দাঁড় করানো হয় ১৯৯৫ সালে এবং সেটি ‘এনভায়রনমেন্টাল এন্ড জিআইএস সাপোর্ট প্রোজেক্টস ফর ওয়াটার সেক্টর প্লানিং’ (ইজিআইএস) নামে পরিচিতি লাভ করে। নেদারল্যান্ড সরকারের আর্থিক সহায়তায় এবং বাংলাদেশ সরকারের পানি সম্পদ মন্ত্রণালয়ের অধীনে পরিচালিত ইজিআইএস প্রকল্পটিকে ১৮৮২ সালের ট্রাস্ট আইনের অধীনে একটি স্বায়ত্তশাসিত ইনস্টিটিউট হিসাবে গড়ে তোলার সিদ্ধান্ত নেয়া হয় এবং ২০০২ সালের ১৬ মে ‘‘সেন্টার ফর এনভায়রনমেন্টাল এন্ড জিওগ্রাফিক ইনফর্মেশন সার্ভিসেস’’ (Center for Environmental and Geographic Information Services - CEGIS) প্রতিষ্ঠা করা হয়।
অবস্থান
ইজিআইএসের জন্য গৃহীত সকল নীতিমালার আলোকে পানি সম্পদ মন্ত্রণালয়ের অধীনে পরিচালিত এই প্রতিষ্ঠানটির সদর দপ্তর ঢাকার গুলশান-১-এর ২৩/সি নম্বর সড়কের ৬ নং ভাবনে অবস্থিত।
লক্ষ্য ও উদ্দেশ্যে
সিইজিআইএস-এর লক্ষ্য এবং উদ্দেশ্য সম্পর্কে বলা হয়েছে -
দ্য ম্যারিড উইমেন
দ্য ম্যারিড উইমেন হলো মঞ্জু কাপুরের একটি বই, এ ম্যারেড ওম্যানের উপর ভিত্তি করে তৈরি করা হিন্দি ভাষার একটি রোমান্টিক ড্রামা ওয়েব ধারাবাহিক, এটি পরিচালনা করেছেন সাহির রাজা এবং এবং জুগারনট প্রোডাকশন কোম্পানি দ্বারা প্রযোজিত। এতে অভিনয় করেছেন রিধি দোগরা, মনিকা দোগরা, সুহাস আহুজা ইমাদ শাহ। বর্তমানে ওয়েব ধারাবাহিকটি এএলটি বালাজী ও জি৫ এ উপলব্ধ।
সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস
কার্যক্রম
বৈজ্ঞানিকভাবে স্বাধীন একটি শ্রেষ্ঠতর কেন্দ্র হিসাবে সিইজিআইএসের লক্ষ্য সমন্বিতভাবে পরিবেশগত বিশ্লেষণ, ভৌগোলিক তথ্য সিস্টেম, দূরবর্তী সংবেদন কৌশল এবং তথ্য প্রযুক্তি ব্যবহার করে টেকসই আর্থ-সামাজিক বিকাশের জন্য প্রাকৃতিক সম্পদ ব্যবস্থাপনার সহায়তা করা এবং এই লক্ষ্য পূরণে সিইজিআইএস কর্তৃক অসংখ্য কার্যক্রম পরিচালিত হচ্ছে যার ফলে নানামুখী সুফলও লাভ করা যাচ্ছে; এগুলোর মধ্যে রয়েছে -
মামুন ইমদাদুল হক চৌধুরী
মামুন ইমদাদুল হক চৌধুরী হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৬ সাল থেকে তিনি আসাম বিধানসভায় নাওবৈচা বিধানসভা কেন্দ্রের বিধায়ক হিসেবে দায়িত্ব পালন করছেন।
নীলাম জেলা
নীলাম জেলা (এছাড়াও বানান করা হয়ে থাকে নীলম; ), পাকিস্তানের আজাদ কাশ্মিরের উত্তর অঞ্চলে অবস্থিত একটি জেলা। জেলাটিতে সবচেয়ে বেশি জায়গা দখল করে আছে নীলাম উপত্যকা। ২০১৭ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,৯১,০০০ জন এর মত। ২০০৫-এর কাশ্মীর ভূমিকম্প মারাত্মকভাবে খারাপ অবস্থায় পড়েছিল জেলাটি।
প্রশাসন
২০০৫ সাল পর্যন্ত মুজাফফারাবাদ জেলা নীলাম জেলার অংশ ছিল। এখানে ২টি তহসিল নিয় গঠিত হয়েছে: একটি হচ্ছে আথমুকাম জেলাটির প্রধান সদরদপ্তর এবং অপরটি সারদা। অঞ্চল অনুযায়ী নীলাম জেলা হচ্ছে আজাদ কাশ্মীরের বৃহত্তর জেলা। উপত্যকাটি প্রায় ২০০ কিলোমিটার নীলাম নদী বরাবর বিস্তৃতি লাভ করে গঠিত হয়েছে।
জোফ্রা আর্চার
জোফ্রা চিওকি আর্চার (Jofra Archer; জন্ম: ১ এপ্রিল, ১৯৯৫) বার্বাডোসের ব্রিজটাউনে জন্মগ্রহণকারী বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স দলের প্রতিনিধিত্ব করছেন। এছাড়াও, ঘরোয়া ক্রিকেটে খুলনা টাইটান্স, হোবার্ট হারিকেন্স, কোয়েটা গ্ল্যাডিয়েটর্স ও রাজস্থান রয়্যালস দলে খেলছেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, ডানহাতে কার্যকরী ব্যাটিং করে থাকেন জোফ্রা আর্চার।
এপ্রিল, ২০১৯ সালে আয়ারল্যান্ড ও পাকিস্তানের বিপক্ষে সীমিত ওভারের খেলায় অংশগ্রহণের উদ্দেশ্যে ইংল্যান্ড দলের সদস্যরূপে মনোনীত করা হয়। ৩ মে, ২০১৯ তারিখে আয়ারল্যান্ডের বিপক্ষে একদিনের আন্তর্জাতিকে অভিষেক ঘটে জোফ্রা আর্চারের। এর একদিন পরই ৫ মে, ২০১৯ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষেক হয় তার।
শৈশবকাল
ক্রমশঃই ইংরেজ কাউন্টি ক্রিকেটে দূর্দান্ত তরুণ অল-রাউন্ডার হিসেবে নিজেকে তুলে ধরছেন জোফ্রা আর্চার। সাসেক্সের দলীয় সঙ্গী ক্রিস জর্দানকে অনুসরণ করে ইংল্যান্ড দলে অংশগ্রহণের আগ্রহ ছিল তার। জর্দানই প্রথম সাসেক্স কর্তৃপক্ষকে তার প্রতিভার কথা তুলে ধরে। হাল্কা-পাতলা গড়নের অধিকারী জোফ্রা আর্চার আশি মাইলের মাঝামাঝি গড়ে বোলিংয়ে সক্ষম। এছাড়াও, নিচেরসারিতে আক্রমণাত্মক ব্যাটিংয়ের অধিকারী তিনি।
২০১৩ সালে ওয়েস্ট ইন্ডিজের অনূর্ধ্ব-১৯ দলে খেলার সুযোগ পেয়েছিলেন। কিন্তু গুরুতর আঘাতের কারণে পিছিয়ে পড়েন ও বার্বাডোসের খেলোয়াড় নির্বাচন পদ্ধতিতে বাইরে অবস্থান করতে বাধ্য হন। ফলশ্রুতিতে, সাসেক্সের দ্বিতীয় একাদশে খেলতে শুরু করেন ও সাসেক্স প্রিমিয়ার লীগে হোরশামের সদস্য হন।
ইংরেজ বংশোদ্ভূত পিতার সন্তান জোফ্রা আর্চার। এছাড়াও, তিনি ব্রিটিশ পাসপোর্টধারী। কিন্তু, শুরুতে ২০২২ সালের শীতকাল পর্যন্ত ইংল্যান্ডের পক্ষে খেলার জন্যে যোগ্য বলে বিবেচিত হননি। ইংল্যান্ড এবং ওয়েলস ক্রিকেট বোর্ড (ইসিবি) মন্তব্য করে যে, নিজস্ব ১৮শ জন্মদিনের পূর্ব-পর্যন্ত তিনি ইংল্যান্ডে বসবাসের উপযুক্ত নন। তাকে সাত বছর বসবাসের সময়সীমা পূর্ণ করতে হবে। তবে, বসবাসের সময়সীমা পূর্ণ হলে ইংল্যান্ডের পক্ষে খেলার আগ্রহের কথা তিনি ব্যক্ত করেছিলেন। নভেম্বর, ২০১৮ সালে ইসিবি এ নিয়মের পরিবর্তন করে। সাত বছরের যোগ্যতার সময়সীমা আইসিসি’র নিয়মাবলীর সাথে মিল রেখে তিন বছরে নিয়ে আসে।
প্রথম-শ্রেণীর ক্রিকেট
৮ জুলাই, ২০১৬ তারিখে সাসেক্সের পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় জোফ্রা আর্চারের। ২০১৬ সালে সফররত পাকিস্তান একাদশের বিপক্ষে তিনি খেলেন। পাকিস্তানের বিপক্ষে চারটি প্রথম-শ্রেণীর উইকেট পান। ২৪ জুলাই, ২০১৬ তারিখে রয়্যাল লন্ডন ওয়ান-ডে কাপে গ্লুচেস্টারশায়ারের বিপক্ষে লিস্ট এ ক্রিকেটে অভিষেক ঘটে তার।
এরপর সমারসেটের বিপক্ষে রয়্যাল লন্ডন কাপে সমারসেটের পাঁচ-উইকেট নিয়ে দলের জয়ে প্রভূতঃ ভূমিকা রাখেন। দীর্ঘদিনে আঘাতের কারণে কোনরূপ চুক্তিবাদেই খেলতে থাকেন। তবে, সাসেক্স কর্তৃপক্ষ দীর্ঘদিনের খেলার উদ্দেশ্য নিয়ে চুক্তিতে উপনীত হয়। ২০১৬ সালের দ্বিতীয়ার্ধ্বে সাসেক্সের চ্যাম্পিয়নশীপে বিরাট অবদান রাখেন। তিন ধরনের খেলাতেই অভিষেক ঘটে তার। সর্বমোট ৩৫ উইকেট পান। চ্যাম্পিয়নশীপের দ্বিতীয় বিভাগে ৩০ গড়ে ২৩ উইকেট দখল করেন।
জানুয়ারি, ২০১৮ সালে আইপিএল নিলামে £৮০০,০০০ পাউন্ডের বিনিময়ে রাজস্থান রয়্যালসের পক্ষে খেলার জন্যে চুক্তিবদ্ধ হন। ২২ এপ্রিল, ২০১৮ তারিখে জয়পুরে অনুষ্ঠিত মুম্বই ইন্ডিয়ান্সের বিপক্ষে আইপিএল আসরে অভিষেক ঘটে জোফ্রা আর্চারের। খেলায় তিনি তিন উইকেট দখল করে প্লেয়ার অব দ্য ম্যাচ হিসেবে নামাঙ্কিত হন।
২ আগস্ট, ২০১৮ তারিখে টি২০ ব্ল্যাস্ট প্রতিযোগিতায় মিডলসেক্সের বিপক্ষে দূর্দান্ত খেলেন। ইয়ন মর্গ্যানকে আউট করে শেষ ওভারে হ্যাট্রিক সম্পন্ন করেন তিনি।
আন্তর্জাতিক ক্রিকেট
এপ্রিল, ২০১৯ সালে সফরকারী পাকিস্তান ও আয়ারল্যান্ডের বিপক্ষে একমাত্র ওডিআই খেলার জন্যে জোফ্রা আর্চারকে ইংল্যান্ড দলে অন্তর্ভুক্ত করা হয়। ৩ মে, ২০১৯ তারিখে আয়ারল্যান্ডের বিপক্ষে ওডিআইয়ে অভিষেক পর্ব সম্পন্ন হয় তার। এরপর ৫ মে, ২০১৯ তারিখে পাকিস্তানের বিপক্ষে প্রথমবারের মতো টুয়েন্টি২০ আন্তর্জাতিকে অংশ নেন।
২০১৯ সালের ক্রিকেট বিশ্বকাপের শুরুতে ইংল্যান্ডের ১৫-সদস্যের প্রাথমিক দলে জোফ্রা আর্চারকে রাখা হয়নি। সাবেক ক্রিকেটার অ্যান্ড্রু ফ্লিনটফ মন্তব্য করেন যে, তিনি দলের যে কারো পরিবর্তে তাকে দলে রাখতে চান। ২১ মে, ২০১৯ তারিখে ইংল্যান্ড দল তাদের চূড়ান্ত দল মনোনীত করে। টম কারেন ও লিয়াম ডসনের সাথে তাকেও দলের সদস্যরূপে যুক্ত করা হয়।
ন্যি-জ্লা-'ওদ
ন্যি-জ্লা-'ওদ  (১১৩৫-১২১৫) তিব্বতের 'জু-ফু এবং ল্হা-ফ্যুগ নামক দুই বৌদ্ধবিহারের প্রতিষ্ঠাতা ছিলেন।
সংক্ষিপ্ত জীবনী
ন্যি-জ্লা-'ওদ ১১৩৫ খ্রিষ্টাব্দে তিব্বতের লোরো অঞ্চলের ঝুর-না-লুং নামক স্থানে গ্জি  নামক পরিবারগোষ্ঠীতে জন্মগ্রহণ করেন। তিনি রাস-ছুং-পা-র্দো-র্জে-গ্রাগ্স-পা ও ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত দুই পন্ডিতের নিকট শিক্ষালাভ করেন। তিনি ১১৮৭ খ্রিষ্টাব্দে 'জু-ফু  এবং ১১৯৩ খ্রিষ্টাব্দে ল্হা-ফ্যুগ  নামক দুইটি বৌদ্ধবিহার প্রতিষ্ঠা করেন। ১২১০ খ্রিষ্টাব্দে তিনি ত্শাল-গুং-থাং  বৌদ্ধবিহারের প্রধান হিসেবে নির্বাচিত হন।
সারিকাইত জমিদার বাড়ি
সারিকাইত জমিদার বাড়ি বাংলাদেশ এর চট্টগ্রাম জেলার সন্দ্বীপ উপজেলার সারিকাইত ইউনিয়নে অবস্থিত এক ঐতিহাসিক জমিদার বাড়ি।
ইতিহাস
জমিদার বাড়িটি বাংলা ১৩৪৮ সালে জমিদার প্রাণ হরি গুহ প্রতিষ্ঠা করেন। এই জমিদার বাড়িটির প্রতিষ্ঠাতা প্রাণ হরি গুহের নাতি পুলিন চন্দ্র গুহের জমিদার বাড়ি নামেই বেশ পরিচিত।
বর্তমান অবস্থা
জমিদার বাড়ির বংশধররা অনেকে এখনো এখানে বসবাস করেন। জমিদারী প্রথা বিলুপ্ত হওয়ার পর ও দেশ ভাগের পর অনেকেই ভারতে চলে গেলেও পুলিন গুহ ও ক্ষিতিশ গুহের বংশধররা এখনো এখানে বসবাস করেন। একাধারে সাগরের ভাঙ্গণের কারণে জমিদার বাড়িটি প্রায় ধ্বংসের মুখে।
কিদারি স্বরভেস্বর রাও
কিদারি স্বরভেস্বর রাও (মৃত্যু: ২৩ সেপ্টেম্বর ২০১৮) একজন ভারতীয় রাজনীতিবিদ ছিলেন যিনি মূলত ওয়াইএসআর কংগ্রেস পার্টি এবং পরবর্তীকালে টিডিপির প্রতিনিধিত্ব করেছিলেন। তিনি আরাকু উপত্যকা থেকে অন্ধ্রপ্রদেশ বিধানসভার সদস্য নির্বাচিত ছিলেন। ২৩ সেপ্টেম্বর ২০১৮ সালে কিদারিকে মাওবাদীরা আরাকু উপত্যকায় গুলি করে হত্যা করেছিল। কিদারির মৃত্যুর পরে তাঁর পুত্র কিদারি শ্রাবণ কুমারকে টিডিপি সরকার কর্তৃক উপজাতি কল্যাণ মন্ত্রী হিসাবে নির্বাচিত করেছিলেন, যদিও তিনি সাধারণ নির্বাচনে অংশগ্রহন করেন নি।
এ কে আজিজুল হক
এ কে আজিজুল হক (জন্ম :২৯ মার্চ ১৯২৯ - মৃত্যু :১৯ জুলাই ২০১৩) বাংলাদেশের তৃতীয় কম্পট্রোলার এন্ড অডিটর জেনারেল (জিএসি) ছিলেন বাংলাদেশ । তিনি ১৯৮৩ সালের ১ জানুয়ারি বাংলাদেশের মহা হিসাব-নিরীক্ষক ও নিয়ন্ত্রক হিসাবে শপথ গ্রহণ করেন এবং ১৯৯৯ সালের ২৯ মার্চ অবসর গ্রহণ করেন।
শিক্ষা ও কর্মজীবন
এ কে আজিজুল হক বাংলাদেশ সরকারের অর্থ মন্ত্রণালয়ের অভ্যন্তরীণ সম্পদ বিভাগের সচিব এবং জাতীয় রাজস্ব বোর্ডের চেয়ারম্যান, অতিরিক্ত সচিব, অর্থ মন্ত্রণালয় এবং বাংলাদেশ ও পাকিস্তান সরকারের বিভিন্ন সিনিয়র পদেও দায়িত্ব পালন করেছেন। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতক এবং স্নাতকোত্তর ডিগ্রি অর্জন করেছেন এবং ম্যানচেস্টার বিশ্ববিদ্যালয় থেকে অর্থনৈতিক বিকাশের একটি স্নাতকোত্তর ডিপ্লোমা করেছেন।
ব্যক্তিগত জীবন
এ কে আজিজুল হক ১৯২৯ সালের ২৯ শে মার্চ জন্মগ্রহণ করেন।
মৃত্যু
আজিজুল হক ১৯ জুলাই ২০১৩ মৃত্যুবরণ করেন।
খা-রাগ-পা-'দুল-বা-'ওদ
খা-রাগ-পা-'দুল-বা-'ওদ বা র্তোগ্স-ল্দান-ন্যাগ-পো-সেং-গে  ত্শাল-পা-ব্কা'-ব্র্গ্যুদ  ধর্মসম্প্রদায়ের একজন বৌদ্ধ লামা ছিলেন।
সংক্ষিপ্ত জীবনী
খা-রাগ-পা-'দুল-বা-'ওদ দ্বাদশ শতাব্দীতে তিব্বতের গ্র্বা নামক স্থানে ক্যি  নামক পরিবারগোষ্ঠীতে অন্মগ্রহণ করেন। তিনি ত্শাল-গুং-থাং  বৌদ্ধবিহারে ত্শাল-পা-ব্কা'-ব্র্গ্যুদ  ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট দীক্ষালাভ করেন এবং তার নিকট সাতাশ বছর শিক্ষালাভ করেন। তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত বেশ কিছু গ্রন্থের সম্পাদনাও করেছিলেন।
মশাখালী ইউনিয়ন
মশাখালী ইউনিয়ন বাংলাদেশের ময়মনসিংহ জেলার গফরগাঁও উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
রাইনার মারিয়া রিলকে
রাইনের মারিয়া রিলকে (René Karl Wilhelm Johann Josef Maria Rilke, ৪ঠা ডিসেম্বর ১৮৭৫ - ২৯শে ডিসেম্বর ১৯২৬) বিখ্যাত জার্মান কবি ও ঔপন্যাসিক। রাইনের মারিয়া রিলকের পুরো নাম রেনে কার্ল উইলহেম জোহান জোসেফ মারিয়া রিলকে। তার লেখা কবিতা এবং গদ্য উভয়ই গীতিময়। একটা মিস্টিক বা রহস্যময় আঙ্গিক রিলকের লেখার বিশেষ বৈশিষ্ট্য। এলিয়টের মতোই তার বেশিরভাগ লেখাতে নিঃসঙ্গতা ও উদ্বিগ্নতা গ্রাস করেছে। সৃষ্টির মধ্যে অস্তিত্ত্বের এই টানাপোড়েনই তাকে যথার্থ আধুনিক কবি করে তুলেছে।
প্রারম্ভিক জীবন
রিলকে বর্তমান চেক প্রজাতন্ত্রে র প্রাগ শহরে জন্মগ্রহণ করেন। তার ছোটোবেলাটা খুব সুখের ছিল না। বাবা জোসেফ রিলকে সেনাবাহিনীর চাকরি ছাড়ার পর রেলওয়ে অফিসার হন। মা সোফিয়ার সঙ্গেই রিলকের ছোটোবেলার বেশিরভাগ সময়টা কেটেছে। রিলকের জন্মের আগেই তার মায়ের প্রথম কন্যাসন্তান মারা যায়। সেই শোক ভুলতে না পেরেই তার মা তাকে মেয়েদের পোশাক পরিয়ে রাখতেন। বাবা মায়ের বিবাহবিচ্ছেদের পরে তাকে জোর করে মিলিটারি অ্যাকাডেমিতে পাঠানো হয়। ১৮৮৬ থেকে ১৮৯৫ পর্যন্ত সেখানে থাকার পর অসুস্থতার জন্য অ্যাকাডেমি ছেড়ে দেন। ১৮৯৫ সালে তিনি বিশ্ববিদ্যালয় প্রবেশিকা পরীক্ষা পাস করেন। ১৮৯৬ পর্যন্ত তিনি সাহিত্য শিল্প ইতিহাস ও দর্শন নিয়ে প্রাগ ও মিউনিখে পড়াশোনা করেন।
সাহিত্যকর্ম
রাইনের মারিয়া রিলকে তার 'দুইনো এলিজি'কাব্যের জন্য বিখ্যাত হলেও জার্মান ও ফরাসি ভাষায় তিনি বহু কবিতা ও গদ্য লিখে গেছেন। Das Stunden-Buch ("ঘণ্টার বই") (১৯০৫) হল তিনটি কবিতার সম্পূর্ণ সংকলন। বিশ শতকের গোড়ার দিকে রাশিয়ায় ভ্রমণকালে সেন্ট ফ্রান্সিস ও খ্রিশ্চান ধর্মের ঈশ্বরবিশ্বাস নিয়ে কবিতাগুলি লেখা।
Die Aufzeichnungen des Malte Laurids ("মাল্ট লরিডস ব্রিজের নোটবুক") (১৯১০) জার্মান ভাষায় লেখা রিলকের একমাত্র আত্মজৈবনিক ধাঁচের উপন্যাস। "যৌবনে লেখা বইগুলিতে রিলকে বারবার নিঃসঙ্গতার প্রসঙ্গে ফিরে আসছেন,'মাল্টে'তে তা গম্ভীর ও ভারি হয়ে ঝুলে আছে বাংলাদেশের শ্রাবণ মাসে মেঘাছন্ন, বৃষ্টিহীন আকাশের মতো। কিন্তু যে-নিঃসঙ্গতাশ মাল্টে ছিলো পীড়িত, রিলকে তাকে ঐশ্বর্যে রূপান্তরিত করেন।"
২০২০ বঙ্গবন্ধু গোল্ডকাপ
২০২০ বঙ্গবন্ধু গোল্ডকাপ অথবা ২০২০ বঙ্গবন্ধু কাপ বাংলাদেশ ফুটবল ফেডারেশন (বাফুফে) কর্তৃক পরিচালিত ও আয়োজিত একটি আন্তর্জাতিক ফুটবল প্রতিযোগিতার ষষ্ঠ আসর। বাংলাদেশের জাতির পিতা বঙ্গবন্ধু শেখ মুজিবুর রহমানের স্মরণে এ প্রতিযোগিতাটি ১৯৯৬ সাল থেকে অনিয়মিতভাবে অনুষ্ঠিত হয়ে আসছে। ২০২০ সালের ১৫ থেকে ২০ জানুয়ারি ৬ জাতির এই ফুটবল প্রতিযোগিতা অনুষ্ঠিত হয়। ২৫ জানুয়ারি, ২০২০ তারিখে অনুষ্ঠিত ফাইনাল খেলায় ফিলিস্তিন ৩-১ গোলে বুরুন্ডিকে হারিয়ে প্রতিযোগিতার শিরোপা জিতে নেয়। এটা ফিলিস্তিনের দ্বিতীয় শিরোপা।
ড্র
২০২০ সালের ৪ জানুয়ারি, ঢাকার প্যান প্যাসিফিক হোটেল সোনারগাঁওতে এই প্রতিযোগিতার ড্র অনুষ্ঠিত হয়। অংশগ্রহণকারী ছয়টি দলকে তিনটি গ্রুপে বিভক্ত করা হয় যেখানে প্রত্যেক গ্রুপে ২টি দল ছিল।
মাঠ
এই প্রতিযোগিতার ৯টি ম্যাচের সবগুলি ঢাকার বঙ্গবন্ধু জাতীয় স্টেডিয়ামে আয়োজন করা হয়।
খেলা পরিচালনাকারী
রেফারীবৃন্দ
পৃষ্ঠ পোষক
স্থানীয় ক্রীড়া বিপণন সংস্থা কে-স্পোর্টস এই প্রতিযোগিতার বিপণন সত্ত্ব অধিকার করে এবং মূল পৃষ্ঠপোষক হিসেবে অর্থায়ন করে।
পুরস্কার
প্রতিযোগিতা শেষে শিরোপা বিজয়ী দলকে ৩০ হাজার মার্কিন ডলার ও রানার্স-আপ দলকে ২০ হাজার মার্কিন ডলার অর্থ পুরস্কার হিসেবে দেয়া হয়।
ইন্দ্র কুমার গুজরাল
ইন্দর কুমার গুজরাল, (৪ ডিসেম্বর ১৯১৯ - ৩০ নভেম্বর ২০১২), যিনি '''আই. কে. গুজরাল''' নামে সমধিক পরিচিত, একজন ভারতীয় রাজনীতিবিদ যিনি ১৯৯৭ খ্রিষ্টাব্দের এপ্রিল মাস থেকে ১৯৯৮ খ্রিষ্টাব্দের মার্চ মাস পর্যন্ত ভারতের দ্বাদশ প্রধানমন্ত্রী হিসেবে দায়িত্ব পালন করেন। তিনি "গুজরাল তত্ত্ব" আখ্যায়িত পাঁচ দফা নীতিমালার জন্য প্রসিদ্ধ ছিলেন যার উদ্দীষ্ট ছিল প্রতিবেশী দেশসমূহের সঙ্গে সুসম্পর্ক গঠন ও বজায় রাখা। ১৯৯৬-৯৭ খ্রীস্টাব্দ মেয়াদে ভারতের পররাষ্ট্র মন্ত্রী হিসেবে দায়ত্বপালন কালে তিনি এই তত্ত্ব প্রচার করেন। তিনি একই সঙ্গে ধীশক্তি ও মানবতাবোধের জন্য রাজনৈতিক মহলে প্রিয়ভাজন হয়েছিলেন।
মৃত্যু
২০১২ খ্রীস্টাব্দের ৩০ নভেম্বর তারিখে তার মৃত্যু হয়। ২রা ডিসেম্বর ২০১২ তারিখে দিল্লীতে রাষ্ট্রীয় মর্যাদায় তার শেষকৃত্য সম্পাদিত হয়। মৃত্যুকালে তার বয়স হয়েছিল ৯২ বৎসর।
ইন্দ্রানী দত্ত
ইন্দ্রাণী দত্ত একজন বাংলা চলচ্চিত্র অভিনেত্রী এবং নৃত্যশিল্পী।
প্রথম জীবন
দত্তের জন্ম কলকাতায়। তিনি ডাঃ হিমাংশু জ্যোতি দত্ত এবং মঞ্জুশ্রী দত্তের কনিষ্ঠ সন্তান।  এমনকি কমলা গার্লস হাই স্কুলে পড়াশুনার সময়ও তিনি অভিনেত্রী হওয়ার উচ্চাশা পোষণ করেছিলেন।  তার বহুমুখিতাটি নাচ এবং খেলাধুলায় প্রতিফলিত হয়েছিল।  তিনি নৃত্য ও সংগীতের আনুষ্ঠানিক প্রশিক্ষণ অর্জন করেছিলেন এবং তাঁর স্কুলে ক্রীড়া শীর্ষে  ছিলেন।  তার প্রিয় শখগুলির মধ্যে ছিল গান শুনা এবং ছাফ সংগ্রহ করা।  দত্ত কলকাতার মর্যাদাপূর্ণ বিশ্ববিদ্যালয়ের অধিভুক্ত কলেজ শিবনাথ শাস্ত্রী কলেজ থেকে শিল্পে স্নাতক হন।  তাঁর গুরু সুমিত্রা মিত্রের সার্থক নির্দেশনায় তিনি এলাহাবাদ বিশ্ববিদ্যালয় কর্তৃক কথক নৃত্যে প্রব্যাকার ভূষিত হয়েছিলেন।  তার শৈল্পিক প্রবণতা তার সংগীত, অভ্যন্তর নকশা এবং উদ্যানের প্রতি ভালবাসায় প্রতিফলিত হয়।  তার সহজতর, ডাউন-টু-আর্থ, প্রেমময় প্রকৃতি তাকে সমস্ত বয়সের মধ্যে জনপ্রিয় করে তুলেছেন।  তিনি একজন দায়িত্বশীল নাগরিক এবং পরিবেশবাদী;  প্রাণীদের প্রতি ভালবাসার সাথে তিনি মানুষের জন্য প্রাণীর পক্ষে সক্রিয় সমর্থক।
টেলিভিশন
অভিনেতা হিসাবে ইন্দ্রানীর বড় পর্দার মধ্যে সীমাবদ্ধ নয়। থির বিজুরি, থাগর ঘর, স্বয়ত ময়ূর, হাট ব্রতীর মতো টেলিফিল্মে এবং তার মধ্যে চিরা কুমার সভা, সেশ প্রস্নো, সিমা রেখা এবং লৌহ কাপাটের মতো সিরিয়ালে তাঁর অভিনয় প্রশংসনীয়। ১৯৯৭ সালে, ইন্দ্রাণী হিন্দি টিভি সিরিজ ব্যোমকেশ বকশি এর উমা চরিত্রে নেকলেস পর্বে অভিনয় করেছিলেন (ইন্দ্রাণী দত্ত হিসাবে জমা দিয়েছেন)
ইন্দ্রাণী দত্ত কালা নিকেতন
নৃত্যের প্রতি ইন্দ্রানির প্রচন্ড আবেগ আছে; এই আবেগে তিনি কলকাতায় নিজের নৃত্যের স্কুল তৈরি করেন ।  এই নৃত্য বিদ্যালয়টি খোলার আগে, তার নিজের নৃত্যের ঝুলিও ছিল, যার নাম ছিল "শ্রুতি"।  ইন্দ্রাণী দত্ত কালা নিকেতন এখন কলকাতার একটি জনপ্রিয় এবং অসাধারণ নৃত্য প্রতিষ্ঠান এবং সমগ্র পূর্ব ভারতে সুপরিচিত।  নৃত্যের দল এবং নৃত্য বিদ্যালয় ভারত এবং বিদেশে অনেকগুলি অনুষ্ঠান উপস্থাপন করেছে।
মহিষাসুরমর্দিনী
ইন্দ্রাণী দত্ত ২০০৫ সালে ইটিভি বাংলা এবং ২০১০ সালে স্টার আনন্দ প্রচারিত টেলিভিশন সোতে মহিষাসুরমর্দিনী নামে দুবার দেবী দুর্গার ভূমিকায় অভিনয় করেছিলেন উভয়েরই একই নাম রয়েছে; উভয়ই বিভিন্ন বছর এবং বিভিন্ন ধরনে প্রচারিত হয়েছিল।
পুরস্কার
তিনি প্রভাত রায়ের শেডিন কোয়েট্রোমাশ-এর ​​জন্য বেঙ্গল ফিল্ম জার্নালিস্টস অ্যাসোসিয়েশনের সেরা অভিনেত্রীর পুরস্কার পান।
বীর বিক্রম ২
বীর বিক্রম ২ ২০১৯ সালে মুক্তি পাওয়া নেপালি প্রণয়ধর্মী হাস্যরসাত্মক চলচ্চিত্র। ছবিটি পরিচালনা করেছেন মিলন চ্যামস, রচনা করেছেন নেপালি চলচ্চিত্র শিল্পের শীর্ষস্থানীয় চলচ্চিত্রের গল্প লেখক প্রদীপ ভরদ্বাজ, প্রযোজনা করেছে মিলন চ্যামস এবং নির্বাহী প্রযোজক ছিলেন অর্পণ সপকোতা। ছবিটি চ্যামস এন্টারটেইনমেন্টের ব্যানারে নির্মিত হয়। ছবিটিতে অভিনয় করেছেন পল শাহ, বর্ষা সিবাকোত, নাজির হুসেন, বুদ্ধি তামাং এবং দেশ ভক্ত কানাল। ২০১৬ সালে মুক্তিপ্রাপ্ত ছবি বীর বিক্রম এর ধারাবাহিকতায় তৈরি হয় বীর বিক্রম ২ এবং ছবিটি সমালোচকদের কাছ থেকে মিশ্র প্রতিক্রিয়া পায়। গৌতমের নেতিবাচক সমালোচনা বিষয়ে চ্যামস অভিযোগ দায়ের করলে কৌতুক অভিনেতা প্রণেশ গৌতমকে গ্রেপ্তার করা হয় এবং নয় দিন আটক রাখা হয়।
কাহিনী সংক্ষেপ
বীর (পল শাহ) এবং বিক্রম (নাজির হুসেন) দুজন ঘনিষ্ঠ বন্ধু, তারা একই মেয়ে বাদলের (বর্ষা সিবাকোতি) প্রেমে পড়ে। কিন্তু বাদল ভালবাসে বীরকে। এরপর বাঘ বাহাদুরও (বুদ্ধি তামাং) বাদলের প্রেমে পড়ে। সে দুই ঘনিষ্ঠ বন্ধুর বন্ধুত্বে ফাটল ধরিয়ে বাদলকে অপহরণ করে। বীর এবং বিক্রম বাদলকে ফিরিয়ে আনার শপথ নেয় এবং শেষ পর্যন্ত তা পালন করতে সমর্থ হয়। শেষে দেখা যায় বাদল বাঘ বাহাদুরকে অপহরণের জন্য ক্ষমা করে দেয়।
প্রতিক্রিয়া
দ্য কাঠমান্ডু পোস্টের অভিমন্যু দীক্ষিত মন্তব্য করেন ছবিটি যৌনতাবাদী ধরনের, তিনি বলেন, "এমনকি বীর বিক্রম ২ ছবিতেও উভয় পুরুষই তার অজান্তেই বর্ষা সিবাকোতির চরিত্রের গোপন ছবি তোলে। এটি কী গ্রহণযোগ্য আচরণ? একটি দৃশ্যে দেখা যায় একটি চরিত্র নির্লজ্জভাবে বলছে "বুড়ি কো ফরিয়া হো রা ছায়াত্না লাই?" (আমি কি তোমার স্ত্রীর ঘাঘরা ছিঁড়ে ফেলছি?)। এটা কীভাবে যৌনতাবাদী নয়?" মুভিমানুর রূপক রিসাল লিখেছেন, "শেষ অঙ্কটি ধারাল করার জন্য পুরো উত্তেজনার মুহুর্ত ছোট করা যেতে পারত। সবাই সুনিয়ন্ত্রিত অভিনয় করেছে তবে বুদ্ধি তামাং শুরুতেই অতিরিক্ত অতিরঞ্জিত করে ফেলে। দ্বিতীয়ার্ধে তার অভিনয় অনেক বেশি বিশ্বাসযোগ্য ছিল"।
প্রণেশ গৌতম নামের একজন কৌতুক অভিনেতা চলচ্চিত্রটির সমালোচনা করেন, তিনি এটিকে "অযথাই হৈহট্টগোলে ভরা" আখ্যা দিয়ে উল্লেখ করেন যে "গল্পটি বলিউডের সাফল্য পাওয়া ছবি শোলে (১৯৭৫) এর মতোই একইরকম এবং ছবিটিতে উপস্থাপন করার মতো নতুন কিছুই নেই"। পরিচালক মিলন চ্যামস তথ্য প্রতিবেদন দাখিল করার পরে তাকে নয় দিনের জন্য আটক করা হয়। তিনি গৌতমের বিরুদ্ধে "সামাজিক যোগাযোগ মাধ্যমে সিনেমাটি সমালোচনা করার সময় "মানহানিকর, বিদ্বেষপূর্ণ কুৎসা প্রচার, যৌনতাবাদ প্রচার, বর্ণবাদী মন্তব্য করা" এবং সাইবার অপরাধের অভিযোগ দায়ের করেন। গৌতমকে সাইবার অপরাধ আইনে গ্রেপ্তার করা হয়। এর ফলে নেপালি যুবসমাজের ভিতর তোলপাড় শুরু হয়।  গৌতম নয় দিন কারাগারে থাকার পর মুক্তি পায়।
লুটতরাজ
লুটতরাজ ১৯৯৭ সালের বাংলাদেশী রাজনৈতিক পটভূমির প্রেক্ষাপটনির্ভর মারপিট নাট্ট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না,লুটতরাজ চিত্রনায়ক মান্না প্রযোজিত ১ম চলচ্চিত্র। এটি পরিচালনা করেছেন কাজী হায়াৎ। এতে শ্রেষ্ঠাংশে অভিনয় করেছেন মান্না, দিতি, মৌসুমী ও রাজিব।
চলচ্চিত্রটি ১৯৯৭ বাংলাদেশে মুক্তি পায়। মুক্তির পর ছবিটি সুপারহিট ব্যবসা করে।
সঙ্গীত
লুটতরাজ চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল গানে কণ্ঠ দিয়েছেন রুনা লায়লা, কনকচাঁপা, আগুন, খালিদ হাসান মিলু, ডলি সায়ন্তনী ও আইয়ুব বাচ্চু। নায়ক মান্নার অনুরোধে প্রথমবারের মত সিনেমায় প্লেব্যাক করেন আইয়ুব বাচ্চু। আইয়ুব বাচ্চু ও কনকচাঁপা গাওয়া অনন্ত প্রেম তুমি দাও আমাকে গানটি তুমুল জনপ্রিয়তা অর্জন করে। এই গানের মাধ্যমে ব্যান্ড ও রক সঙ্গীতে বাইরে চলচ্চিত্রের সঙ্গীত জগতে আইয়ুব বাচ্চুর সফল পদচারণা শুরু হয়।
উল্লেখ্য
লুটতরাজ চিত্রনায়ক মান্না প্রযোজিত ১ম চলচ্চিত্র। এই চলচ্চিত্রটি মান্না-মৌসুমী জুটি অভিনীত প্রথম চলচ্চিত্র।
জ্যোতির্বৈজ্ঞানিক প্রপঞ্চ
সাধারণভাবে একটি মহাজাগতিক বস্তুতে সংঘটিত বা মহাজাগতিক বস্তু সংশ্লিষ্ট কোন ঘটনাকে জ্যোতির্বৈজ্ঞানিক প্রপঞ্চ বা মহাজাগতিক প্রপঞ্চ বলা যেতে পারে। চাঁদের হ্রাস-বৃদ্ধি, অমাবস্যা ও পূর্ণিমা, সুপারমুন, সূর্য ও চন্দ্রগ্রহণ, জ্যোতির্বৈজ্ঞানিক অতিক্রমণ ও অদৃশ্যকরণ, গ্রহের প্রতিযোগ (oppositions), গ্রহসংযোগ, উল্কা বৃষ্টি, গ্রহ-উপগ্রহের নিকট দিয়ে ধূমকেতুর গমন, পৃথিবীর অয়নান্ত ও বিষুব হল অতি আলোচিত কয়েকটি জ্যোতির্বৈজ্ঞানিক প্রপঞ্চ।
দুমদুম্যা ইউনিয়ন
দুমদুম্যা বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।
আয়তন
দুমদুম্যা ইউনিয়নের আয়তন ৭৮,০৮০ একর (৩১৫.৯৮ বর্গ কিলোমিটার)। এটি জুরাছড়ি উপজেলার সবচেয়ে বড় ইউনিয়ন।
জনসংখ্যা
২০১১ সালের পরিসংখ্যান অনুযায়ী দুমদুম্যা ইউনিয়নের লোকসংখ্যা ৭,৬৪৮ জন। এর মধ্যে পুরুষ ৩,৮৭৩ জন এবং মহিলা ৩,৭৭৫ জন।
অবস্থান ও সীমানা
জুরাছড়ি উপজেলার সর্ব-পূর্বে দুমদুম্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের দক্ষিণে বিলাইছড়ি উপজেলার ফারুয়া ইউনিয়ন, পশ্চিমে জুরাছড়ি ইউনিয়ন ও বরকল উপজেলার আইমাছড়া ইউনিয়ন এবং উত্তরে ও পূর্বে ভারতের মিজোরাম প্রদেশ অবস্থিত।
প্রশাসনিক কাঠামো
দুমদুম্যা ইউনিয়ন জুরাছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি দুমদুম্যা মৌজা নিয়েই গঠিত।
শিক্ষা ব্যবস্থা
দুমদুম্যা ইউনিয়নের সাক্ষরতার হার ৭.৭৭%। এ ইউনিয়নে ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।
যোগাযোগ ব্যবস্থা
ভারত সীমান্তবর্তী ও পাহাড়বেষ্টিত দুমদুম্যা ইউনিয়নে যোগাযোগের একমাত্র মাধ্যম পায়ে হেঁটে, যার কোন বিকল্প নেই। তবে শুকনো মৌসুমে কিছু অংশ মোটর সাইকেলে যাওয়া যায়।
খাল ও নদী
দুমদুম্যা ইউনিয়নের মধ্য দিয়ে প্রবাহিত হচ্ছে সুবলং খাল, তেছড়ি খাল এবং টেগা খাল।
হাট-বাজার
দুমদুম্যা ইউনিয়নের প্রধান ৩টি হাট-বাজার হল বরকলক বাজার, বগাখালী বাজার এবং বস্তিপাড়া বাজার।
লক্ষ পাকুড়
লক্ষ পাকুড় (বৈজ্ঞানিক নাম: Ficus benjamina) সাধারণত গণনাম ফিকাস নামে বহুল পরিচিত সপুষ্পক উদ্ভিদ প্রজাতি। মোরাসিয়া গোত্রভুক্ত এই প্রজাতির সদস্যরা এশিয়া ও অস্ট্রেলিয়ার স্থানীয় প্রজাতি। এটি ব্যাংককের প্রাতিষ্ঠানিক বৃক্ষ। সাম্প্রতিককালে তাইওয়ানের উঁচু কোরাল বনে Ficus benjamina var. bracteata প্রকরণ বর্ণিত হয়েছে। এছাড়া ওয়েস্ট ইন্ডিজ ও যুক্তরাষ্ট্রের ফ্লোরিডা ও অ্যারিজোনায় অভিযোজিত উদ্ভিদ হিসেবে এদের পাওয়া যায়। যেসব অঞ্চলে এই উদ্ভিদ স্থানীয় সেসব অঞ্চলের বড় ফল ঘুঘু, ওমপু ফল ঘুঘু, গোলাপি-দাগ ফল ঘুঘু, গয়না ফল ঘুঘু, কমলাপেট ফল ঘুঘু, টরেসীয় রাজ ঘুঘু, গোলাপি লেজ রাজ ঘুঘু প্রভৃতি পাখি এই উদ্ভিদের ফল খুবই পছন্দ করে।
বর্ণনা
লক্ষ পাকুড় একটি বৃক্ষজাতীয় উদ্ভিদ, যা স্বাভাবিক অবস্থায় পর্যন্ত লম্বা হয়ে থাকে। উদ্ভিদের কিছুটা আনত শাখায় সূক্ষ্মাগ্রবিশিষ্ট  আকৃতির প্রায় গোলাকার পাতা থাকে। এর বাকল ধূসর ও মসৃণ। নতুন শাখাগুলো কিছুটা বাদামি রঙের। উঁচু শাখান্বিত ও সুবিস্তৃত গাছের মাথা প্রায়ই ১০ মিটার পর্যন্ত ব্যাসবিশিষ্ট হয়ে থাকে। ডুমুরজাতীয় গাছগুলোর মধ্যে লক্ষ পাকুড়ের পাতা কিছুটা ছোট। এর পাতাগুলো সরল, সম্পূর্ণ ও বোঁটাযুক্ত। পাতার বৃন্ত ১ থেকে ২.৫ সেন্টিমিটার লম্বা। নতুন পাতা কিছুটা হালকা সবুজ এবং হালকা বাতাসেই আন্দোলিত হয়। সামান্য পুরনো পাতা গাঢ় সবুজ ও মসৃণ হয়ে থাকে। পত্রফলক মোটামুটি গোলাকার ভিত্তিসহ কীলকের মতো গোলাকার থেকে কিছুটা বল্লমাকৃতির হয়ে থাকে। পাতার অগ্রভাগ ক্ষুদ্র ও সূক্ষ্ম। ম্লান বা ঘোলাটে চকচকে পত্রফলক ৫ থেকে ১২ সেন্টিমিটার লম্বা ও ২ থেকে ৬ সেমি প্রশস্ত হয়। পত্রকিনারায় পীত ক্রিস্টাল কোষ ("ক্রিস্টোলাইট") থাকে। দুইপাশের প্রাচীরযুক্ত মোচনীয় উপপত্র দুইটি বিযুক্ত, বল্লমাকার এবং ৬ থেকে ১২ মিলিমিটার (কখনো ১৫ মিলিমিটার) পর্যন্ত লম্বা হয়।
লক্ষ পাকুড় উভলিঙ্গ উদ্ভিদ, কিন্তু পুংপুষ্প ও স্ত্রীপুষ্প আলাদা। পুষ্পমঞ্জরি গোলাকার থেকে ডিম্বাকার, উজ্জ্বল সবুজ এবং ১.৫ সেন্টিমিটার ব্যাসযুক্ত। মঞ্জরিতে তিন ধরনের ফুল থাকে: পুংপুষ্প এবং জননক্ষম ও জনন অক্ষম বা নির্বীজ স্ত্রীপুষ্প। পুষ্পমঞ্জরির বিক্ষিপ্ত, বৃন্তযুক্ত পুংপুষ্পে কিছু মুক্ত পরাগদণ্ড ও একটি করে পুংকেশর থাকে। অনেক জননক্ষম স্ত্রীপুষ্প সেসিল বা বৃন্তহীন। এদের তিন থেকে চারটি বৃতি ও ডিম্বাকৃতির ডিম্বাশয় থাকে। কমবেশি সব ফুলে পার্শ্বীয় একটি বড় দাগ থাকে।
পাকা ফল (যৌগিক ফল) কমলা লাল রঙের এবং ব্যাস ২.০ থেকে ২.৫ সেন্টিমিটার ব্যাসবিশিষ্ট হয়ে থাকে।
উদ্যান উদ্ভিদ হিসেবে ব্যবহার
থাম্ব|[[ভারত|ভারতের হায়দ্রাবাদে সৌন্দর্যবর্ধক উদ্ভিদ হিসেবে লক্ষ পাকুড়]] ক্রান্তীয় অঞ্চলে লক্ষ পাকুড় বেশ বড়সড় ও জমকালোভাবে বেড়ে ওঠে। নাগরিক উদ্যান ও অন্যান্য স্থাপনা, যেমন বড় রাস্তার জন্য এ উদ্ভিদ আদর্শ হওয়ায় লক্ষ পাকুড় লাগানো হয়ে থাকে।
লক্ষ পাকুড়ের সৌষ্ঠবপূর্ণ বেড়ে ওঠা ও প্রতিকূল পরিবেশ সহনীয়তার জন্য নাতিশীতোষ্ণ অঞ্চলে সৌন্দর্যবর্ধক উদ্ভিদ হিসেবে খুব জনপ্রিয়। উজ্জ্বল ও রৌদ্রপূর্ণ আবহাওয়ায় উদ্ভিদটি ভালোভাবে বেড়ে উঠলেও হালকা ছায়াপূর্ণ পরিবেশেও সহনীয়। গ্রীষ্মে পরিমিত মাত্রায় সেচ ও শীতকালে অধিক শুষ্ক হওয়া প্রতিরোধ করতে পারলেই এ উদ্ভিদের বেড়ে ওঠার জন্য যথেষ্ট হয়। দীর্ঘতম দিনের চেয়ে বরং দীর্ঘ ও মাঝারি দিন ও রাতের অনুকূল তাপমাত্রাই স্বল্প সময়ে এর লক্ষণীয় বৃদ্ধির জন্য যথেষ্ট। এর জন্য কুয়াশাচ্ছন্ন আবহাওয়ার প্রয়োজন পড়ে না। লক্ষ পাকুড় অত্যন্ত ঠান্ডা ও খরার প্রতি অতিমাত্রায় সংবেদনশীল। গৃহাভ্যন্তরে জন্মানোর জন্য লক্ষ পাকুড় বেশিমাত্রায় বড় হয়ে ওঠে। তাই বারবার ছাটা ও গাছ বদলানোর প্রয়োজন পড়ে। গবেষণায় দেখা যায় লক্ষ পাকুড় ঘরের বাতাস থেকে অত্যন্ত কার্যকরভাবে গ্যাসীয় ফরমালডিহাইড অপসারণ করে।
নাসার নির্মল বায়ু গবেষণায় লক্ষ পাকুড় গৃহস্থালিতে উৎপন্ন বিষাক্ত গ্যাসীয় ফরমালডিহাইড ও জাইলিনের কার্যকর অপসারক হিসেবে প্রমাণিত হয়।
লক্ষ পাকুড়ের ফল ভোজ্য হলেও ফলের জন্য এই গাছ সাধারণত লাগানো হয় না। এর পাতা আলোর সামান্য তারতম্যের প্রতি অতিমাত্রায় সংবেদনশীল। লক্ষ পাকুড়ের অবস্থান বা দিক পরিবর্তন করে দিলে, এটি এর অধিকাংশ পাতা ঝরিয়ে দেয় এবং নতুন অবস্থানের আলোক তীব্রতার সাথে সামঞ্জস্যপূর্ণ নতুন পাতা গজিয়ে প্রতিক্রিয়া দেখায়।
উদ্ভাবিত প্রকরণ
লক্ষ পাকুড়ের অনেকগুলো উদ্ভাবিত প্রকরণ বা কালটিভার রয়েছে (যেমন 'ড্যানিয়েলি', 'নাওমি', 'এক্সোটিকা' ও 'গোলডেন কিং' ইত্যাদি)। কোনো কোনো উদ্ভাবিত প্রকরণের পাতায় হালকা সবুজ থেকে গাঢ় সবুজ রঙের বিভিন্ন নকশা ও সাদা রঙের বিভিন্ন রকমের বিচিত্রতা দেখা যায়।
লক্ষ পাকুড়ের কিছু ক্ষুদ্র সংস্করণ, বিশেষত 'টু লিটল', গৃহাভ্যন্তরের বনসাইয়ের জন্য বেশ জনপ্রিয়।
ধ্বংসাত্মক প্রবৃত্তি
যুক্তরাষ্ট্রের বন সেবা বিভাগের মতে, লক্ষ পাকুড়ের মূল খুব দ্রুত বৃদ্ধি পায় এবং সম্পূর্ণ উদ্যান জুড়ে বিস্তৃত হয়। এমনকি ফুটপাত, মূল সড়ক প্রভৃতির নিচে বিস্তৃত হয়ে সড়কের নিচে মাটির ভারসাম্য নষ্ট করে। পরিপূর্ণ অবস্থায় আবাসিক বৃক্ষায়নের জন্য এই প্রজাতি উপযোগী নয়। তবে প্রাকৃতিক বেষ্টনী বা ছাঁটা অবস্থায় এই প্রজাতির গাছ লাগানো যেতে পারে।
ফ্লোরিডার দক্ষিণাঞ্চলের ঘূর্ণিঝড়-প্রবণ এলাকায় প্রবল বাতাসে এসব গাছ থেকে মৃত্যুর ঝুঁকি বেশি থাকে। এ কারণে দক্ষিণ ফ্লোরিডার বেশ কয়েকটি এলাকায় লক্ষ পাকুড় গাছ কাটার জন্য কোনো অনুমতির প্রয়োজন হয় না।
অ্যালার্জিজনিত প্রতিক্রিয়া
লক্ষ পাকুড় গাছের সংস্পর্শ থেকে অ্যালার্জি ধীরে ধীরে সৃষ্টি হয়। এ ধরনের অ্যালার্জিজনিত প্রতিক্রিয়া প্রথম দেখা যায় এ গাছ নিয়ে নিয়মিত কাজ করা শ্রমিকদের মাঝে। গবেষণায় দেখা যায়, গাছ ঠিকাদারী প্রতিষ্ঠানের ২৭% কর্মীর দেহে অ্যালার্জিক অ্যান্টিবডি উপস্থিত।
সভেন বোটমান
সভেন আড্রিয়ান বোটমান (Sven Botman; জন্ম: ১২ জানুয়ারি ২০০০; সভেন বোটমান নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৫ সালে, বোটমান নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
সভেন আড্রিয়ান বোটমান ২০০০ সালের ১২ই জানুয়ারি তারিখে নেদারল্যান্ডসের বাধোফেডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বোটমান নেদারল্যান্ডস অনূর্ধ্ব-১৫, নেদারল্যান্ডস অনূর্ধ্ব-১৬, নেদারল্যান্ডস অনূর্ধ্ব-১৮, নেদারল্যান্ডস অনূর্ধ্ব-১৯, নেদারল্যান্ডস অনূর্ধ্ব-২০ এবং নেদারল্যান্ডস অনূর্ধ্ব-২১ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। নেদারল্যান্ডসের বয়সভিত্তিক দলের হয়ে তিনি প্রায় ৭ বছরে ৩২ ম্যাচে অংশগ্রহণ করে ১টি গোল করেছেন।
রিঙ্কু রাজগুরু
রিঙ্কু রাজগুরু একজন মারাঠি চলচ্চিত্র অভিনেত্রী। তার প্রথম এবং অন্যতম চলচ্চিত্র সৈরাট এর মাধ্যমে তিনি পরিচিতি পান। সৈরাট চলচ্চিত্রে তাকে দেখা গিয়েছে নবাগত আকাশ থোসার এর সাথে। সে বর্তমানে জিজামাতা কন্যা প্রশালা বিদ্যালয়ে ১০ম শ্রেনীতে পড়ে।  সে চলচ্চিত্রটির পরিচালক নাগরাজ মাঞ্জুলে এর সাথে দেখা করে ২০১৩ সালে এবং নাগরাজ তাকে চলচ্চিত্রটির অডিশন দেওয়ার কথা বলে।  রিঙ্কু সৈরাট চলচ্চিত্রে অভিনয়ের জন্য ৬৩তম জাতীয় চলচ্চিত্র পুরস্কার এ বিশেষ উল্লেখে পুরস্কার পায় ।
আলি শামাল আব্দুল্লা
আলি শামাল আব্দুল্লা (Ali Shamal Abdulla; জন্ম: ২১ মার্চ ১৯৯৯) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ইউনাইটেড ভিক্টরি এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০১৬–১৭ মৌসুমে, মালদ্বীপীয় ফুটবল ক্লাব ঈগলসের যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, ঈগলসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ঈগলসের হয়ে দুই মৌসুম অতিবাহিত করার পর ২০২০–২১ মৌসুমে তিনি মালদ্বীপীয় ক্লাব ইউনাইটেড ভিক্টরিতে যোগদান করেছেন।
২০১৭ সালে, আলি মালদ্বীপ অনূর্ধ্ব-১৯ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ২ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০২১ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
আলি শামাল আব্দুল্লা ১৯৯৯ সালের ২১শে মার্চ তারিখে মালদ্বীপের ফুভাহমুলাহে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আলি মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৬ ম্যাচে অংশগ্রহণ করেছেন।
২০২১ সালের ৪ঠা জুন তারিখে, ২২ বছর, ২ মাস ও ১৪ দিন বয়সে, ডান পায়ে ফুটবল খেলায় পারদর্শী আলি সিরিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৬১তম মিনিটে মধ্যমাঠের খেলোয়াড় হামজা মুহাম্মদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে রক্ষণভাগের খেলোয়াড় হিসেবে খেলেছিলেন। ম্যাচটি সিরিয়া ০–৪ গোলের ব্যবধানে জয়লাভ করেছিল।
সত্যজিৎ রায়ের চলচ্চিত্র
সত্যজিৎ রায় (২ মে, ১৯২১ – ২৩ এপ্রিল, ১৯৯২) ছিলেন এক ভারতীয় চলচ্চিত্র নির্মাতা। তিনি বাংলা চলচ্চিত্র জগতের এক বিশিষ্ট ব্যক্তিত্ব তথা বিশ্ব চলচ্চিত্রের শ্রেষ্ঠ চিত্র পরিচালকদের মধ্যে অন্যতম। সত্যজিৎ রায় জন্মগ্রহণ করেন কলকাতার এক বাঙালি পরিবারে। তিনি নিজের কর্মজীবন শুরু করেছিলেন একজন বিজ্ঞাপনের জুনিয়র ভিজুয়ালাইজার হিসেবে। ১৯৪৯ সালে ফরাসি চলচ্চিত্র পরিচালক জঁ রনোয়ার কলকাতায় দ্য রিভার ছবির শ্যুটিং করতে এলে, তার সঙ্গে সত্যজিতের সাক্ষাৎ ঘটে। ১৯৫০ সালে লন্ডনে গিয়ে সত্যজিৎ ভিত্তোরিও দে সিকার লাদ্রি দি বিচিক্লেত্তে (বাইসাইকেল থিভস) ছবিটি দেখেন। এই দু’টি ঘটনাই তাঁকে চলচ্চিত্র পরিচালক হতে অনুপ্রাণিত করেছিল। সত্যজিৎ রায় পরিচালিত প্রথম ছবি পথের পাঁচালী মুক্তি পায় ১৯৫৫ সালে। তিনি মোট ৩৬টি ছবি পরিচালনা করেন। এর মধ্যে ২৯টি ছিল কাহিনিচিত্র, পাঁচটি তথ্যচিত্র ও দু’টি স্বল্প দৈর্ঘ্যের ছবি।
সত্যজিৎ রায়ের চলচ্চিত্র সাধারণভাবে সমালোচকদের কাছ থেকে ভূয়সী প্রশংসা অর্জন করেছে। তবে তাঁর পরিচালিত পথের পাঁচালী ও অশনি সংকেত (১৯৭৩) ছবি দু’টির বিরুদ্ধে "দারিদ্র্য রফতানি" ও "বিদেশে ভারতের ভাবমূর্তি নষ্ট করার" অভিযোগ করা হয়েছিল। ২০০৫ সালে তার অপু ত্রয়ী (১৯৫৫-১৯৫৯) টাইম পত্রিকার সর্বকালীন ১০০ চলচ্চিত্রের তালিকায় স্থান পেয়েছে। পরিচালনা ছাড়াও তিনি নিজের ও অন্যান্য পরিচালকদের ছবিতে চিত্রনাট্য রচনা এবং সুরারোপের কাজও করেছেন। এছাড়া সত্যজিৎ রায় ছিলেন একজন লেখক, অলংকরণ শিল্পী ও চারুলিপিকর। তিনি বাংলা ভাষায় বেশ কিছু ছোটো গল্প ও উপন্যাস রচনা করেছিলেন। এগুলির অধিকাংশই শিশু ও কিশোরদের উপযোগী করে লেখা।  তার ছোটো গল্পগুলি অবলম্বনে তিনি এবং তার একমাত্র পুত্র সন্দীপ রায় সহ একাধিক পরিচালক চলচ্চিত্র নির্মাণ করেছেন। সত্যজিৎ রায়কে ভারতের অন্যতম সাংস্কৃতিক আইকন হিসেবে গণ্য করা হয়। ভারতীয় চলচ্চিত্রে তার অবদানও বিশেষভাবে উল্লেখযোগ্য। ওয়েস আন্ডারসন, মার্টিন স্কোরসেজি,  জেমস আইভরি, ফ্রঁসোয়া ত্রুফো ও কার্লোস সরার মতো একাধিক বিশ্ববিখ্যাত চলচ্চিত্র নির্মাতা সত্যজিৎ রায় কর্তৃক অনুপ্রাণিত হয়েছিলেন।
সত্যজিৎ রায় অন্য আরও কয়েকটি চলচ্চিত্র পরিচালনা করতে চেয়েছিলেন। এগুলির মধ্যে অন্যতম দি এলিয়েন (এই ছবিটি থেকে অনুপ্রাণিত হয়ে স্টিভেন স্পিলবার্গ ১৯৮২ সালে ই.টি. ছবিটি নির্মাণ করেছিলেন); ভারতীয় সেতার বাদক রবি শংকরের উপর একটি তথ্যচিত্র; ভারতীয় মহাকাব্য মহাভারত অবলম্বনে একটি চলচ্চিত্র; এবং ১৯২৪ সালে এডওয়ার্ড মরগ্যান ফরস্টারের লেখা উপন্যাস আ প্যাসেজ টু ইন্ডিয়া অবলম্বনে একটি ছবি। যদিও এই ছবিগুলির কাজ শুরুর আগেই ১৯৯২ সালে সত্যজিৎ রায়ের মৃত্যু ঘটে।
সত্যজিৎ রায় আন্তর্জাতিক চলচ্চিত্র উৎসবগুলিতে এবং অন্যত্র অসংখ্য পুরস্কার পেয়েছিলেন। তার পাওয়া এই পুরস্কারগুলির মধ্যে ছিল ভারতের একাধিক জাতীয় চলচ্চিত্র পুরস্কার এবং ১৯৯২ সালে ৬৪তম অ্যাকাডেমি পুরস্কার অনুষ্ঠানে প্রদত্ত একটি সাম্মানিক অ্যাকাডেমি পুরস্কার। ১৯৮৪ সালে সত্যজিৎ রায় ভারতের সর্বোচ্চ চলচ্চিত্র সম্মাননা দাদাসাহেব ফালকে পুরস্কার অর্জন করেন। এরপর ১৯৯২ সালে তিনি ভারতের সর্বোচ্চ অসামরিক সম্মান ভারতরত্ন লাভ করেন।
বেন রয় মোটেলসন
বেন রয় মোটেলসন (জন্ম ৯ জুলাই ১৯২৬) একজন ডেনীয়-মার্কিন পদার্থবিজ্ঞানী। তিনি শিকাগোর ইলিনয়ে জন্মগ্রহণ করেন। তিনি সহকর্মী অউ নিল্‌স বোরের সাথে মিলে পারমাণুর কেন্দ্র বিষয়ে জেমস রেইনওয়াটারের তত্ত্ব সত্য বলে প্রমাণ করেন। তারা তিনজন এ কারণে ১৯৭৫ সালে পদার্থবিজ্ঞানে নোবেল পুরস্কার লাভ করেন। অধ্যাপক মোটেলসন বুলেটিন অফ দ্য অ্যাটমিক সাইন্টিস্ট্‌স-এর স্পন্সর বোর্ডের একজন সম্মানিত সদস্য।
গুরু নানক ইনস্টিটিউট অফ ডেন্টাল সায়েন্সেস অ্যান্ড রিসার্চ
গুরু নানক ইনস্টিটিউট অফ ডেন্টাল সায়েন্সেস অ্যান্ড রিসার্চ (জিএনআইডিএসআর) হল ভারতের পশ্চিমবঙ্গ রাজ্যের পানিহাটিতে অবস্থিত একটি বেসরকারি ডেন্টাল কলেজ। এটি পশ্চিমবঙ্গ স্বাস্থ্যবিজ্ঞান বিশ্ববিদ্যালয় কর্তৃক অনুমোদিত এবং ডেন্টাল কাউন্সিল অফ ইন্ডিয়া কর্তৃক স্বীকৃত। এই কলেজে ব্যাচেলর অফ ডেন্টাল সায়েন্স (বিডিএস) ও মাস্টার অফ ডেন্টাল সায়েন্স (এমডিএস) স্তরে পঠনপাঠন চলে।
তানেতি বনিতা
তানেতি বনিতা হলেন একজন ভারতীয় রাজনীতিবিদ এবং কোভুরু পশ্চিম গোদাবরী আসন থেকে অন্ধ্রপ্রদেশ বিধানসভার বিধায়ক। তিনি প্রাক্তন বিধায়ক জন্নাকুতি বাবাজি রাওয়ের মেয়ে। তিনি এখন মহিলা ও শিশু কল্যাণ বিভাগের মন্ত্রীর দায়িত্ব পালন করছেন। তিনি কোভুরু থেকে ২০১৯ সালের সাধারণ নির্বাচনে প্রায় ২৫,০০০ ভোট বেশি পেয়ে নির্বাচিত হয়েছিলেন। তিনি ২০০৯ সালে গোপালপুরম থেকে সংসদ সদস্য নির্বাচিত হয়েছিলেন। এ.পি বিভাজন নিয়ে টিডিপি'র অবস্থানের কারণে তিনি টিডিপি দল থেকে বেরিয়ে এসেছিলেন। তিনি ওয়াইএসআরসিপি পার্টিতে যোগদান করেছিলেন এবং কোভুরু থেকে প্রতিদ্বন্দ্বিতা করেছিলেন।
জীবনের প্রথমার্ধ
তিনি তেলুগু দেশম পার্টির প্রাক্তন বিধায়ক বাবাজি রাওয়ের মেয়ে। তিনি গোপালপুরমের ব্যক্তি।
ক্যারিয়ার
২০০৯ সালের নির্বাচনে টিডিপির টিকিটে তিনি জিতেছিলেন তবে ২০১২ সালের নভেম্বরে ওয়াইএসআর কংগ্রেস দল থেকে বঞ্চিত হয়েছিলেন।
একেএম শহীদুল হক
একেএম শহিদুল হক একুশে পদক বিজয়ী একজন বাংলাদেশী সাংবাদিক ছিলেন । যিনি বর্তমানে দ্য বাংলাদেশ টাইমস-এর সম্পাদকের দায়িত্ব পালন করেছিলেন। ১৯৮৯ সালে বাংলাদেশ সরকার তাকে একুশে পদক প্রদান করে।
ব্যক্তিগত জীবন
শহীদুল হক একটি ছোট গল্পের লেখক কাজী শামসুন নাহারের সাথে ২০১৭ সালে বিবাহ বন্ধনে আবদ্ধ হন। তাদের একসাথে এক ছেলে শাহরিয়ার শহীদ (মৃত্যু-২০১৮) ছিলেন, তিনি বাংলাদেশ সংবাদ সংস্থার ব্যবস্থাপনা পরিচালক হিসাবে দায়িত্ব পালন করেছিলেন।
ইভান জারুদনি
ইভান পেট্রোভিচ জারুদনি ছিলেন স্লোবোদা ইউক্রেনের একজন বারোক কাঠ ভাস্কর এবং প্রতিমা-চিত্রশিল্পী যিনি রাশিয়ার প্রথম পিটারের রাজত্বকালে মস্কোতে সক্রিয় ছিলেন। তার কাজের মধ্যে রয়েছে পোল্টাভা যুদ্ধে পিটারের বিজয় উদযাপনের জন্য কাঠের তৈরি বেশ কয়েকটি বিস্তৃত আইকন পর্দা এবং বিজয় খিলান। তার সম্পর্কে খুব কমই জানা যায়। সোভিয়েত বছরগুলোতে মস্কো অঞ্চলের মেনশিকভ টাওয়ার এবং সেন্ট জন দ্য ওয়ারিয়র চার্চ সহ প্রাথমিক পেট্রিন বারোক স্থাপত্যের বেশিরভাগই এই রহস্যময় ব্যক্তির দ্বারা হয়েছিল বলে ধারণা করা হয়। আরও সাম্প্রতিক কাজগুলোতে জারুদনিকে "প্রথম পিটারের সময়কার একজন দক্ষ কাঠ ভাস্কর এবং আইকন-পেইন্টার হিসাবে শ্রেণীবদ্ধ করা হয়েছে"।
সের্হিও বুস্কেৎস্
সের্হিও বুস্কেৎস বুর্গোস (Sergio Busquets Burgos,, ; জন্ম ১৬ জুলাই ১৯৮৮) একজন স্পেনীয় ফুটবলার যিনি মেজর লিগ সকার দল ইন্টার মায়ামি ফুটবল ক্লাবের হয়ে রক্ষণাত্মক মধ্যমাঠের খেলোয়াড় হিসেবে খেলেন।
সের্হিও বুস্কেৎস ২০০৮ সালে যখন বার্সেলোনার মূল দলে খেলার সুযোগ পান এবং অল্প সময়ের মধ্যেই তিনি নিজেকে দলের একজন অপরিহার্য খেলোয়াড় হিসেবে প্রতিষ্ঠা করেন। এর এক বছর পরেই তিনি স্পেন জাতীয় দলে ডাক পান। তিনি ২০১০ বিশ্বকাপ এবং ইউরো ২০১২ জয়ী স্পেন দলের সদস্য ছিলেন। স্পেন জাতীয় দলের হয়ে ১৫ বছরে ১৪৩ টি ম্যাচ খেলার পর ২০২২ সালের ১৬ ডিসেম্বর সের্হিও বুস্কেৎস আন্তর্জাতিক ফুটবল থেকে অবসর নেন।
ক্লাব কর্মজীবন
বুসকেটস বার্সেলোনার সাবাদেল শহরে জন্মগ্রহণ করেন। ২০০৫ সালে তিনি বার্সেলোনার যুব প্রশিক্ষণ কেন্দ্রে যোগ দেন। বার্সেলোনায় নিজের দ্বিতীয় মৌসুমে তিনি জুভেনিল এ দলের হয়ে খেলেন এবং ২৬ খেলায় ৭ গোল করেন। দুই বছর পর, তিনি পেপ গার্দিওলার অধীনে বি দলে সুযোগ পান। ঐ মৌসুমে বার্সেলোনার মূল দলেও তার অভিষেক হয়, কাতালুনিয়া কাপের একটি খেলায় তিনি বদলি হিসেবে নামেন।
২০০৮ সালের ১৩ সেপ্টেম্বর, রেসিং সান্তান্দেরের বিপক্ষে লা লিগায় তার অভিষেক হয়। তিনি পুরো ৯০ মিনিট খেলেন এবং খেলাটি ১–১ গোলে ড্র হয়। ২০০৮ সালের ২২ অক্টোবর, বাসেলের বিপক্ষে চ্যাম্পিয়নস লিগের গ্রুপ পর্বের খেলায় তিনি বার্সেলোনার হয়ে তার প্রথম গোল করেন। খেলায় ৫–০ গোলে বার্সেলোনা জয় লাভ করে। ডিসেম্বরে, এফসি শাখতার দোনেত্‍স্ক-এর বিপক্ষে তিনি বার্সেলোনার হয়ে তার দ্বিতীয় গোল করেন। যদিও ঘরের মাঠে খেলাটিতে বার্সা ২–৩ গোলে পরাজিত হয়।
thumb|left|২০১১ সালে চ্যাম্পিয়নস লিগের একটি খেলায় [[রবিন ভ্যান পার্সি এবং সেস্‌ ফ্যাব্রিগাসের সাথে বুস্কেৎস্।]] ২০০৮ সালের ২২ ডিসেম্বর, বুস্কেৎস্ বার্সেলোনার সাথে ২০১৩ সাল পর্যন্ত চুক্তি সাক্ষর করেন। ২০০৯ সালের ৭ মার্চ, বুস্কেৎস্ লা লিগায় তার প্রথম গোল করেন। ঘরের মাঠে অ্যাথলেতিক বিলবাও-এর বিপক্ষে ঐ খেলায় বার্সেলোনা ২–০ গোলে জয় লাভ করে। ২৭ মে, চ্যাম্পিয়নস লিগের ফাইনালে ম্যানচেস্টার ইউনাইটেডের বিপক্ষে তিনি প্রথম একাদশে জায়গা পান। খেলায় বার্সেলোনা ২–০ গোলে জয় লাভ করে। এই জয়ের মাধ্যমে কার্লেস এবং সের্হিও বুস্কেৎস্ তৃতীয় পিতা এবং পুত্র সমন্বয়ে পরিণত হন, যারা একই দলের হয়ে ইউরোপীয় ফুটবলের সর্বোচ্চ প্রতিযোগিতা জিতেছেন। এর আগে এই কৃতিত্ব গড়েছিলেন ম্যানুয়েল স্যানচেস মার্তিনেজ ও ম্যানুয়েল স্যানচেস হনতিউয়েলু (রিয়াল মাদ্রিদের হয়ে) এবং সিজার মালদিনি ও পাওলো মালদিনি (এসি মিলানের হয়ে)।
বুস্কেৎস্’র দূর্দান্ত ফর্ম ২০০৯–১০ মৌসুমেও বজায় ছিল। গার্দিওলা ইয়াইয়া তরের চেয়ে তাকেই বেশি পছন্দ করতেন।
২০১০ সালের ২৮ এপ্রিল, চ্যাম্পিয়নস লিগের কোয়ার্টার ফাইনালে ইন্টার মিলানের বিপক্ষে খেলায় থিয়াগো মোত্তা বুস্কেৎস্’র মুখে কনুই দ্বারা আঘাত করলে তিনি মাটিতে লুটিয়ে পড়েন। এজন্য থিয়াগো মোত্তাকে দ্বিতীয় হলুদ কার্ড দেখান রেফারি, ফলে তাকে মাঠ ছাড়তে হয়। দৃশ্যত আঘাতের অভিনয় করার জন্য পরবর্তীকালে, বুস্কেৎস্ মিডিয়ার সমালোচনার মুখে পড়েন।
২০১০–১১ মৌসুমে বার্সেলোনায় বুস্কেৎস্ সেন্ট্রাল ডিফেন্ডার হিসেবেও খেলেন। ২০১১ সালের ২৭ জানুয়ারি, তিনি বার্সেলোনার সাথে ২০১৫ সাল পর্যন্ত চুক্তি সাক্ষর করেন। ৮ মার্চ, চ্যাম্পিয়নস লিগের রাউন্ড অব ১৬-এর আর্সেনালের বিপক্ষে খেলায় সেন্টার ব্যাক হিসেবে খেলার সময় তিনি ওন গোল করে বসেন এবং আর্সেনালকে ১–১ সমতায় নিয়ে আসেন। অবশ্য খেলায় বার্সেলোনা ৩–১ গোলের ব্যবধানে জয় লাভ করে এবং কোয়ার্টার ফাইনালে পৌছায় (দুই লেগ মিলিয়ে গোল ব্যবধান ৪–৩)।
২০১২ সালের ২৪ এপ্রিল, চ্যাম্পিয়নস লিগের সেমিফাইনালে চেলসির বিপক্ষে বুস্কেৎস্ একটি বিরল প্রকৃতির গোল করেন। আইজ্যাক কুয়েঙ্কার ক্রস থেকে সহজ টোকায় বল জালে জড়ান এবং দলকে ১–০ গোলে এগিয়ে নিয়ে যান। অবশ্য খেলাটি ২–২ গোলে ড্র হয় এবং বার্সেলোনা দুই লেগ মিলিয়ে ৩–২ গোল ব্যবধানে পরাজিত হয়ে প্রতিযোগিতা থেকে বিদায় নেয়।
আন্তর্জাতিক ক্যারিয়ার
thumb|right|বুস্কেৎস্ তার [[২০১০ ফিফা বিশ্বকাপ|২০১০ বিশ্বকাপ পদকের সাথে।]] ২০০৮ সালের ১১ অক্টোবর, ২০০৯ উয়েফা ইউরোপীয়ান অনূর্ধ্ব-২১ ফুটবল চ্যাম্পিয়নশিপের বাছাইপর্বের প্লে-অফের প্রথম লেগের খেলায় সুইজারল্যান্ডের বিপক্ষে স্পেনের অনূর্ধ্ব-২১ দলে বুস্কেৎস্’র অভিষেক হয়। খেলার ১৭তম মিনিটেই তিনি গোল করেন, কিন্তু শের্ষ পর্যন্ত সুইজারল্যান্ড অনূর্ধ্ব-২১ দল ১–২ ব্যবধানে জয় লাভ করে। অবশ্য দ্বিতীয় লেগের খেলায় স্পেন অনূর্ধ্ব-২১ দল ঘুরে দাড়ায় এবং দুই লেগ মিলিয়ে ৪–৩ গোল ব্যবধানে তারা জয় লাভ করে।
২০০৯ সালের ১১ ফেব্রুয়ারি, ইংল্যান্ডের বিপক্ষে একটি প্রীতি খেলার জন্য তিনি সিনিয়র দলে ডাক পান। অবশেষে ২০০৯ সালের ১ এপ্রিল, তুরস্কের বিপক্ষে ২০১০ বিশ্বকাপের বাছাইপর্বের খেলায় স্পেনের হয়ে তার অভিষক হয়। দ্বিতীয়ার্ধ শেষ হওয়ার ১৬ মিনিট আগে ডেভিড সিলভার বদলি হিসেবে তিনি মাঠে নামেন। খেলায় স্পেন ২–১ ব্যবধানে জয় লাভ করে।
স্পেন জাতীয় দলের ম্যানেজার ভিসেন্তে দেল বস্ক তাকে ২০১০ বিশ্বকাপের স্কোয়াডে জায়গা দেন। বুস্কেৎস্ সবগুলো খেলাতেই স্পেনের হয়ে মাঠে নামেন।
ব্যক্তিগত জীবন
বুস্কেটসের বাবা কার্লেসও একজন ফুটবলার ছিলেন। তিনি ১৯৯০-এর দশকে বার্সেলোনার হয়ে গোলরক্ষক হিসেবে কিছু খেলায় মাঠে নামেন।
শূন্য দ্বারা ভাগ
গাণিতিক ভাগ প্রক্রিয়ায় ভাজক বা হর হিসেবে শুন্যের ব্যবহারই শূন্য দ্বারা ভাগ। গাণিতিকভাবে এ ধরনের ভাগকে a⁄0 রাশিমালার মাধ্যমে প্রকাশ করা হয় যেখানে a হল ভাজ্য (লব)। ধরা যাক, a ≠ 0। এখন এমন কোন সংখ্যা পাওয়া সম্ভব নয় যাকে 0 দ্বারা গুণ করলে a (অর্থাৎ অশূন্য সংখ্যা) পাওয়া যাবে। একারণে সাধারণ পাটিগণিতে উক্ত রাশিমালাটি অর্থহীন এবং তাই কোন সংখ্যাকে শূন্য দ্বারা বিভাজন অসংজ্ঞায়িত। এছাড়াও কোন সংখ্যাকে শূন্য দ্বারা গুণ করলে গুণফল শূন্য হওয়ায় 0⁄0 রাশিমালাটিও অসংজ্ঞায়িত হবে; এবং একে সীমা আকারে প্রকাশ করলে এটি হবে অনির্ধার্য গঠন। ঐতিহাসিকভাবে, প্রাচীন লেখালেখিসমূহের মধ্যে ১৭৩৪ সালে প্রকাশিত জর্জ বার্কলির দ্য অ্যানালিস্ট (গোস্টস অব ডিপার্টেট কোয়ান্টিটিস) গ্রন্থে ক্ষুদ্রাতিক্ষুদ্র পরিমাপ নির্ণয় সম্পর্কিত এক আলোচনায় অর্থাৎ ক্যালকুলাসে গাণিতিকভাবে a⁄0 এর মান নির্ধারণে অসম্ভাবনার কথা উল্লেখ করা হয়। সুতরাং, লেখা যায়,
a⁄0 = অসংজ্ঞায়িত
রেইম্যানীয় গোলক এবং প্রক্ষিপ্তভাবে সম্প্রসারিত বাস্তব রেখা র ন্যায় কিছু কিছু গাণিতিক ব্যবস্থাপনার ( structure) ক্ষেত্রে a⁄0 সংজ্ঞায়িত। তা সত্ত্বেও, এধরনের গাণিতিক পরিকাঠামো পাটিগণিতের প্রতিটি সাধারণ সূত্রের (গাণিতিক ক্ষেত্রের স্বীকার্য) সাথে সন্তোষজনক নয়।
কম্পিউটিংয়ের ক্ষেত্রে শূন্য দ্বারা ভাগ করার চেষ্টার ফলে প্রোগ্রামে ভুল ঘটতে পারে। প্রোগ্রামিংয়ের পরিবেশ ও শূন্য দ্বারা বিভাজিত সংখ্যার ধরনের উপর নির্ভর করে IEEE_754 ফ্লোটিং পয়েন্ট স্টান্ডার্ডের আলোকে ধনাত্মক বা ঋণাত্মক অসীমতা তৈরি হতে পারে। এটি এক্সেপশন ও এরর মেসেজ তৈরি করে এবং প্রোগ্রামকে ধ্বংস (terminate) করা সহ বিশেষ এক প্রকার NaN মানের আবির্ভাব ঘটায় তথা অসীম সংখ্যক লুপ বা কোন ক্রাশের মাধ্যমে কম্পিউটারকে হ্যাং করে ফেলে।
মৌলিক পাটিগণিত
মৌলিক পাটিগণিত স্তরের আলোকে ব্যাখ্যার ক্ষেত্রে ভাগ বলতে মূলত কোন বস্তু সামগ্রীর একটি সেটকে সমান সমান অংশে আলাদা বা বিভাজিত করাকেই বোঝানো হয়ে থাকে। উদাহরণস্বরূপ, দশটি আতার কথা বিবেচনা করা যাক যেগুলো পাঁচটি শিশুর মাঝে সমানভাবে বিতরণ করতে হবে। এতে প্রতিটি শিশু পাবে ১০⁄৫ = ২ টি আতা। একইভাবে এই দশটি আতা কেবলমাত্র একটি শিশুকে বণ্টন করে দেওয়া হলে শিশুটি পাবে ১০⁄১ = ১০ টি আতা।
তাহলে, বরাবরের মত দশটি আতা শূন্য সংখ্যক শিশুর মধ্যে বণ্টন করা হলে প্রত্যেক শিশু কয়টি আতা পাবে? অর্থাৎ শূন্য দ্বারা ভাগের ক্ষেত্রে ভাগফল কী হবে? সমস্যাটি জোড়ালো করার জন্য প্রশ্নটির নির্দিষ্ট কিছু শব্দকে পিনপয়েন্ট করে দেওয়া যেতে পারে। এই প্রশ্ন সংশ্লিষ্ট সমস্যাটি হল “কখন”। কোন ক্রমেই ১০ টি আতাকে “কেউ না” এর মাঝে বিতরণ করা সম্ভব নয়। অর্থাৎ যাদের মধ্যে বিতরণ করতে হবে তারাই যদি না থাকে তবে বিতরণ করা অবান্তর বা অসম্ভব ব্যাপার ছাড়া কিছুই নয়। একারণে অন্ততপক্ষে মৌলিক পাটিগণিতে ১০⁄০ কে হয় অর্থহীন, অন্যথায় অসংজ্ঞায়িত বলা হয়।
যদি, ৫ টি আতা এবং ২ টি শিশুর কথা বলা হয় তবে সমস্যাটি "সমানভাবে বণ্টিত" হবে। ৫টি বস্তুকে ২ টি অংশে পূর্ণসংখ্যায় বণ্টনের ক্ষেত্রে, হয় একটি অংশের বস্তু সংখ্যা অপর অংশের থেকে বেশি হবে, অথবা এই বণ্টনে ভাগশেষ একটি বস্তু অবশিষ্ট থাকবে যাকে লেখা হয় ৫⁄২ = ২ অবশেষ ১। অথবা, একটি আতা কেটে অর্ধেক করার মাধ্যমে এই ৫ টি আতা এবং ২ টি শিশুর সমস্যাটি সমাধান করা যেতে পারে যা আমাদেরকে ভগ্নাংশের (৫⁄২ = ২১⁄২) ধারণার সাথে পরিচয় করিয়ে দেয়। অন্যদিকে ৫ টি আতা এবং ০ শিশুর সমস্যাটিকে "ভাগ" এর অর্থ বা শর্তকে সমর্থন (সংরক্ষণ) করে এমন কোন পদ্ধতিতে সমাধান করা সম্ভব নয়।
মৌলিক বীজগণিতের আলোকে শূন্য দ্বারা ভাগকে ভিন্ন দৃষ্টিকোণে ব্যাখ্যা করা যায়। এক্ষেত্রে শূন্য দ্বারা ভাগকে গুণন প্রক্রিয়া ব্যবহার করে পরীক্ষণ বা চিহ্নিত করা যেতে পারে। উপরের ১০⁄০ উদাহরণটির ক্ষেত্রে ক = ১০⁄০ ধরা যাক, যেখানে ক একটি অশূন্য সংখ্যা। এখানে ক, দশ ভাগ শূন্য এর সমান হওয়ায় দেখা যাচ্ছে ক এবং শূন্য এর গুণফল হবে দশ। কিন্তু এমন কোন ক এর অস্তিত্ব নেই যাকে শূন্য দ্বারা গুণ করলে দশ (অথবা অন্য কোন অশূন্য সংখ্যা) পাওয়া যাবে। যদি ক = ১০⁄০ এর পরিবর্তে ক = ০⁄০ হয়, তাহলে “ক এমন কোন সংখ্যা যাকে শূন্য দ্বারা গুণ করলে শূন্য পাওয়া যায়?” এই প্রশ্নটির জন্য প্রতিটি ক সন্তোষজনক হবে।
প্রাচীন পরীক্ষা-নিরীক্ষা ও প্রচেষ্টা
ব্রহ্মগুপ্ত (৫৯৮ - ৬৬৮ খ্রিস্টাব্দ) আনুমানিক ৬২৮ খ্রিস্টাব্দে ব্রাহ্মস্ফুটসিদ্ধান্ত রচনা করেন। ব্রাহ্মস্ফুটসিদ্ধান্ত প্রাচীনতম লিখিত পুস্তক যেখানে শূন্যকে তার মর্যাদা প্রদানপূর্বক একটি সংখ্যা হিসেবে আলোচনা করা হয়েছে; এখানে শূন্যের সাথে সম্পর্কযুক গাণিতিক ক্রিয়াদির সংজ্ঞাও আলোচনা করা হয়েছে। তবে লেখক তার এ গ্রন্থে শূন্য দ্বারা ভাগকে সঠিকভাবে ব্যাখ্যা করতে পারেননি, তার দেওয়া সংজ্ঞাকে সহজেই বীজগাণিতিক অর্থহীনতার নজির হিসেবে প্রমাণ করা যায়। ব্রহ্মগুপ্তের মতে,
"একটি ধনাত্মক বা ঋণাত্মক সংখ্যাকে শূন্য দ্বারা ভাগের ফল একটি ভগ্নাংশ যার হর হবে শূন্য। শূন্যকে ধনাত্মক বা ঋণাত্মক যেকোন সংখ্যা দ্বারা ভাগ করলে ভাগফল হয় শূন্য হবে নতুবা শূন্য লব এবং সসীম সংখ্যার হরযুক্ত একটি ভগ্নাংশ হবে। শূন্যকে শূন্য দ্বারা ভাগের ফল শূন্য।"
৮৩০ খ্রীস্টাব্দে মহাবীর তার গণিত সার সংহিতা গ্রন্থে ব্রহ্মগুপ্তের ত্রুটি সংশোধনের ব্যর্থ প্রচেষ্টা করেন। এখানে তিনি লিখেন: কোন সংখ্যাকে শূন্য দ্বারা ভাগ করলে তা অপরিবর্তিত থাকে।
বীজগণিত
এই গাণিতিক প্রক্রিয়াগুলো প্রয়োগ করা যেতে পারে এমন সংখ্যা রাজ্য বা ক্ষেত্রটির সম্প্রসারণ ঘটায় এই গাণিতিক প্রক্রিয়াগুলোকে কীভাবে পর্যবেক্ষণ করা হয় সেক্ষেত্রেও পরিবর্তন ঘটে। যেমন— পূর্ণ সংখ্যার রাজ্যে বিয়োগ প্রক্রিয়াটিকে কোন মৌলিক প্রক্রিয়া হিসেবে বিবেচনা করা হয় না। কারণ বিয়োগকে ঋণাত্মক (চিহ্ন যুক্ত) সংখ্যার যোগ দ্বারা প্রতিস্থাপন করা যায়। একইভাবে, মূলদ সংখ্যা অন্তর্ভুক্তির মাধ্যমে যখন সংখ্যা রাজ্যের সম্প্রসারণ ঘটানো হয় তখন একটি সংখ্যার ভাগ অপর একটি নির্দিষ্ট মূলদ সংখ্যার গুণ দ্বারা প্রতিস্থাপিত হয়। পর্যবেক্ষণ বা দৃষ্টিভঙ্গির এই পরিবর্তন অব্যাহত রাখলে, “কেন আমরা শূন্য দ্বারা ভাগ করতে পারি না?” প্রশ্নটি “একটি মূলদ সংখ্যার হর কেন শূন্য হতে পারে না বা মূলদ সংখ্যা কেন শূন্য হর রাখতে পারে না?” এই প্রশ্নে রূপান্তরিত হয়। পুনঃনিরীক্ষিত এই প্রশ্নের উত্তর পেতে হলে আমাদের যথাযথভাবে মূলদ সংখ্যার সংজ্ঞার ঘনিষ্ঠ পর্যবেক্ষণ প্রয়োজন।
বাস্তব সংখ্যার ক্ষেত্র গঠনের আধুনিক পদ্ধতি বা ব্যবস্থায় মূলদ সংখ্যা, সংখ্যার ক্রমবিকাশ ধারার একটি মধ্যবর্তী পদক্ষেপ হিসেবে প্রতীয়মান হয় যা সেট তত্ত্বে পাওয়া যায়। স্বাভাবিক সংখ্যা (শূন্য সহ সকল ধনাত্মক পূর্ণ সংখ্যা) প্রথমত একটি স্বতঃসিদ্ধ মূল নীতি যেমন— পীনোর স্বতঃসিদ্ধ ব্যবস্থা উপর প্রতিষ্ঠিত, পরে এটি পূর্ণ সংখ্যার বলয়ে সম্প্রসারিত। পরবর্তী পদক্ষেপে, মূলদ সংখ্যাকে পূর্বেই প্রতিষ্ঠিত বা সিদ্ধ হয়েছে কেবল মাত্র এমন সেট ও গাণিতিক প্রক্রিয়ার (যথাঃ যোগ, গুণ) মাধ্যমে এবং পূর্ণ সংখ্যার মাধ্যমে সংজ্ঞায়িত করা। পূর্ণ সংখ্যার ক্রম যুগল (ordered pair)
{(a, b)}
(যেখানে
b ≠ 0
) এর সেট এই সেটে
(a, b) ≃ (c, d)
এর মাধ্যমে একটি দ্বিমিক সম্পর্ককে সংজ্ঞায়িত করে যখন কেবলমাত্র
ad = bc
হয় (?? আরও ব্যাখ্যা প্রয়োজন)। এই সম্পর্ককে একটি সমতুল্যতার অন্বয় হিসেবে দেখা হয় এবং পরে এর সমতুল্যতার শ্রেণিসমূহকে মূলদ সংখ্যা রূপে সংজ্ঞায়িত করা হয়। It is in the formal proof that this relation is an equivalence relation that the requirement that the second coordinate is not zero is needed (for verifying transitivity).
উপরের ব্যাখ্যাটি অনেক কারণেই খুবই বিমূর্ত এবং প্রায়োগিক হতে পারে, কিন্তু যদি মূলদ সংখ্যার অস্তিত্ব এবং বৈশিষ্ট্যকে মৌলিক পাটিগণিতের মতই সাধারণভাবে ধরে নেওয়া হয়, তবে শূন্য দ্বারা ভাগ যে “কারণ”টির দরুন অনুমোদিত হয় না সেই “কারণ”টি দৃষ্টির অন্তরালে চলে যায়। তা সত্ত্বেও, এ ব্যবস্থাটিকে একটি অ-কঠোর ন্যায্যতা দেওয়া যেতে পারে।
আমরা যে সংখ্যা ব্যবস্থাগুলো ব্যবহার করি (যেমন— পূর্ণ, মূলদ, বাস্তব ইত্যাদি) সেসবের উপর এই বৈশিষ্ট্যগুলি নির্ভর করে। যদি